Karl Kautsky

Karl Johann KAUTSKY, esperantigita Karlo Kaŭcko (naskiĝis la 16-an de oktobro 1854 en Prago, mortis la 17-an de oktobro 1938 en Amsterdamo)  estis ĉeĥa  filozofo kaj politikisto de parte aŭstra-germana etneco. Lia patrino Minna (naskonomo Jaich) estis aŭstra aktorino kaj verkistino, lia patro Jan Kautsky ĉeĥa teatra pentristo.

Li studis en Akademisches Gymnasium en Vieno.

Kautsky forte kontraŭis la etnan diskriminacion en la habsburga regno. En Germanio li aktivis en la socialdemokrata movado. Post la unua mondmilito kaj la Novembra Revolucio li estis vicsekretario de la ministerio pri eksteraj aferoj kaj estro de la "sociiga komisiono" (Sozialisierungskommission). Li estis amiko de Roza Luksemburg.

Pro la germana naziismo li elmigris al Nederlando, kie li mortis en 1938.

 Detaloj 
Lia nomo aperas (en la formo kaŭcki) en la esperanta kanto Hamburgen.

 Referencoj 

Kategorio:Germanaj filozofoj
Kategorio:Germanaj politikistoj
Kategorio:Ĉeĥaj filozofoj
Kategorio:Ĉeĥaj politikistoj